Diari Oficial de la Generalitat Valenciana


Sumari del DOGV 8129, del 18-09-2017 (2017/8065)

RESOLUCIÓ de 14 de setembre de 2017, de la directora general de Desenvolupament Rural i Política Agrària Comuna, per la qual es seleccionen les candidatures estimades per a grup d'acció local provisional 2014-2020, en el marc de la selecció dels grups d'acció local LEADER 2014-2020 del Programa de Desenvolupament Rural de la Comunitat Valenciana 2014-2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8129

Data del DOGV
:   18-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8065


Data del document
:   14-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 14 de setembre de 2017, de la directora general de Desenvolupament Rural i Política Agrària Comuna, per la qual es seleccionen les candidatures estimades per a grup d'acció local provisional 2014-2020, en el marc de la selecció dels grups d'acció local LEADER 2014-2020 del Programa de Desenvolupament Rural de la Comunitat Valenciana 2014-2020. [2017/8065]  
Per Decisió de la Comissió Europea, adoptada el 29 de juliol de 2015, s'aprova el Programa de Desenvolupament Rural de la Comunitat Valenciana per al període de programació 2014-2020 (PDR-CV 2014-2020). Amb data 4 d'agost de 2017 s'ha aprovat per Decisió de la Comissió Europea la segona modificació de l'esmentat programa.  
En la mesura 19 del PDR-CV 2014-2020, Suport per al desenvolupament local de LEADER, recollida en l'article 35 del Reglament UE número 1303/2013, estableix el procediment de selecció de grups d'acció local mitjançant una convocatòria pública de selecció.  
Per Ordre 5/2016, d'11 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, es convoca i regula la selecció dels grups d'acció local LEADER 2014-2020 i de les estratègies de desenvolupament local participatiu (DOCV 7764, 20.04.2016), i correcció d'errades de l'ordre (DOCV 7783, 16.05.2016).  
  
Mitjançant la Resolució de la directora general de Desenvolupament Rural i Política Agrària Comuna de 19 de juliol de 2017 s'ha realitzat la selecció de 9 grups d'acció local LEADER 2014-2020 d'acord amb allò disposat en l'Ordre 5/2016, d'11 d'abril, que no cobreix la totalitat del territori considerat LEADER en el PDR-CV 2014-2020.  
La Resolució del director de l'Agència Valenciana de Foment i Garantia Agrària (AVFGA), de 24 de juliol de 2017, convoca la selecció dels grups d'acció local LEADER 2014-2020 i de les estratègies de desenvolupament local participatiu del territori no cobert en la Resolució de la directora general de Desenvolupament Rural i Política Agrària Comuna de 19 de juliol de 2017.  
De conformitat amb l'article 13 de l'esmentada ordre, la direcció general amb competències en desenvolupament rural serà l'òrgan competent per a la instrucció dels expedients.  
D'acord amb aquest mateix article, es crearà un comitè de selecció per a la valoració de les candidatures a grup d'acció local, com també de les estratègies de desenvolupament local participatiu que s'hi presenten.  
Segons l'article 14 de la mencionada ordre, el Comitè estudiarà les propostes de les organitzacions candidates i podrà requerir tota la informació que considere necessària per a verificar el compliment de les condicions i dels requisits exigits.  
De conformitat amb l'acord del Comitè de Selecció, adoptat el 6 de setembre de 2017, s'aprova per unanimitat la baremació de les candidatures següents, vist el compliment de les condicions i requisits exigits, tot assignant la següent puntuació segons allò previst en l'article 12.1 i en l'annex VI de l'esmentada ordre, resolc:  
  
  
Primer  
Estimar la candidatura Altmaesports Leader, a la qual es designa com a grup d'acció local provisional, que ha obtingut 85,59 punts segons el que s'estableix l'article 12.1 i annex VI de l'Ordre 5/2016, d'11 d'abril.  
Els municipis inclosos en aquesta candidatura són els següents:  
Els Ports  
Cinctorres, Castellfort, Forcall, Herbés, la Mata, Morella, Olocau del Rey, Palanques, Portell de Morella, Todolella, Vallibona, Villores, Zorita del Maestrazgo.  
L'Alt Maestrat  
Albocàsser, Ares del Maestrat, Benassal, Catí, Culla, la Torre d'En Besora, Vilafranca, Vilar de Canes.  
El Baix Maestrat  
Castell de Cabres.  
  
Segon  
Estimar la candidatura Asociación para el Apoyo al Desarrollo Integral de las Comarcas de Interior (@DICI), a la qual es designa com a grup d'acció local provisional, que ha obtingut 79,48 punts, segons el que s'estableix l'article 12.1 i annex VI de l'Ordre 5/2016, d'11 d'abril.  
  
Els municipis inclosos en aquesta candidatura són els següents:  
Alt Millars  
Ayódar, Castillo de Villamalefa, Cortes de Arenoso, Espadilla, Fanzara, Fuentes de Ayódar, Ludiente, Toga, Torrechiva, Vallat, Villahermosa del Río.  
L'Alcalatén  
Atzeneta del Maestrat, Benafigos, Costur, Xodos, Figueroles, Llucena, les Useres.  
La Plana Baixa  
Aín, Alcúdia de Veo, Alfondeguilla, Artana, Eslida, la Llosa, Ribesalbes, Suera, Tales.  
  
Tercer  
La persona representant de cadascuna de les candidatures estimades haurà de presentar la sol·licitud prevista en l'annex VII de l'esmentada ordre i l'estratègia de desenvolupament local participatiu per al seu territori d'actuació, en el termini màxim de tres mesos, comptadors des de l'endemà de la publicació de la resolució de selecció com a grup d'acció local provisional en el Diari Oficial de la Generalitat Valenciana.  
  
  
Quart  
Segons el punt 5 de l'apartat tercer de la Resolució de 24 de juliol de 2017, del director de l'AVFGA, no serà necessari aportar aquella documentació anteriorment presentada davant d'aquesta Administració, sempre que no hagen variat les dades que s'hi contenen i continuen vigents. En aquest cas, haurà de comunicar-se a l'òrgan gestor la documentació de què es tracte, procediment, expedient, any i unitat administrativa en la qual es va presentar la documentació requerida.  
  
  
Cinquè  
Ordene la publicació d'aquesta resolució en el Diari Oficial de la Generalitat Valenciana, segons s'estableix en l'article 14 de citada ordre.  
  
La resolució posa fi a la via administrativa i contra aquesta es pot interposar potestativament recurs de reposició davant de la persona titular de la Direcció de l'Agència Valenciana de Foment i Garantia Agrària en el termini d'un mes, comptador des de l'endemà de la publicació, de conformitat amb allò disposat en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos, comptador des de l'endemà de la publicació, d'acord amb allò previst en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere adient.  
  
  
València, 14 de setembre de 2017.- La directora general de Desenvolupament Rural i Política Agrària Comuna, p. d. (Acord 26.04.2012; DOCV 03.07.2012): María Teresa Cháfer Nácher.